CELEX: 62019TN0260
Language: et
Date: 2019-04-12 00:00:00
Title: kohtuasi T-260/19: 12. aprillil 2019 esitatud hagi — Al-Tarazi versus nõukogu

24.6.2019   
            
            
               ET
            
            
               Euroopa Liidu Teataja
            
            
               C 213/62
            
         
      12. aprillil 2019 esitatud hagi — Al-Tarazi versus nõukogu
      (kohtuasi T-260/19)
      (2019/C 213/61)
      Kohtumenetluse keel: inglise
      
         Pooled
      
      
         Hageja: Mazen Al-Tarazi (Shuwaikh, Kuveit) (esindajad: barrister G. Beck ja barrister A. Khan, ning solicitor S. Patel)
      
         Kostja: Euroopa Liidu Nõukogu
      
         Nõuded
      
      Hageja palub Üldkohtul:
      
                  —
               
               
                  tunnistada nõukogu 21. jaanuari 2019. aasta rakendusmääruse (EL) 2019/85 (1) artikkel 1 ja 21. jaanuari 2019. aasta rakendusotsuse (ÜVJP) 2019/87 (2) artikkel 1 hageja suhtes mittekohaldatavaks;
               
            
                  —
               
               
                  tühistada nõukogu rakendusmäärus 2019/85 ja nõukogu rakendusotsus 2019/87 hagejat puudutavas osas;
               
            
                  —
               
               
                  sedastada, et hageja nimi tuleb kustutada nõukogu rakendusmääruse 2019/85 lisast (punktis 266) ja nõukogu rakendusotsuse 2019/87 lisast (punktis 266), ja
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide, et kostja on esitanud hageja nime loetellu kandmise kohta ebapiisavaid või põhistamata põhjendusi.
               
            
                  2.
               
               
                  Teine väide, et hageja nime loetellu kandmine tugineb ilmsel veal faktide hindamisel, kuna kostja ei esitanud tõendeid märgitud faktide kohta, mis kinnitavad või väidetavalt kinnitavad võetud meetmete põhjendusi, või et kostja on nendest faktidest teinud ebamõistlikke järeldusi.
               
            
                  3.
               
               
                  Kolmas väide, et hageja nime loetellu kandmine rikub tema kaitseõigust.
               
            
                  4.
               
               
                  Neljas väide, et hageja nime loetellu kandmine rikub tema omandiõigust, äritegevuse vabadust ja proportsionaalsuse põhimõtet.
               
            
         (1)  Nõukogu 21. jaanuari 2019. aasta rakendusmäärus (EL) 2019/85, millega rakendatakse määrust (EL) nr 36/2012, mis käsitleb piiravaid meetmeid seoses olukorraga Süürias (ELT L 18I, 21.1.2019, lk 4).
      
         (2)  Nõukogu 21. jaanuari 2019. aasta rakendusotsus (ÜVJP) 2019/87, millega rakendatakse otsust 2013/255/ÜVJP, mis käsitleb Süüria vastu suunatud piiravaid meetmeid (ELT L 18I, 21.1.2019, lk 13).